Oļģerts Ostenbergs

Oļģerts Ostenbergs (dzimis , miris ) bija latviešu arhitekts, Rīgas Politehniskā institūta un Latvijas Mākslas akadēmijas docētājs.

 Dzīvesgājums 
Dzimis 1925. gada 28. janvārī Daugavpilī Indriķa Ostenberga ģimenē. Mācījās Daugavpils 2. ģimnāzijā. Pēc Otrā pasaules kara beigām studēja Latvijas Valsts Universitātes Arhitektūras fakultātē, pēc tās likvidācijas turpināja studijas Ļeņingradas Inženierceltniecības institūtā, ko pabeidza 1957. gadā. No 1961. gada viņš piedalījās Salaspils memoriāla izveidē (1961-1967).

Strādāja par galveno arhitektu Rīgas institūtos "Pilsētprojekts" un "Tirdzniecības projekts", līdztekus par lektoru Latvijas Mākslas akadēmijā (no 1966), Rīgas Politehniskajā institūtā (1969-1976) un Latvijas Arhitektūras muzejā. Publicēja teorētiskus apcerējumos par arhitektūru un dizainu Latvijas, Polijas un Vācijas presē.Oļģerts Ostenbergs 28.01.1925.-13.12.2012. Arhitekts un skolotājs ir aizgājis. Diena, 2012. gada 19. decembrī

Miris Rīgā 2012. gada 13. decembrī. Apbedīts Rīgas Meža kapos.

 Darbi 
 Salaspils memoriāls (1961-1967), līdzautori: arhitekti Gunārs Asaris (1934), Ivars Strautmanis (1932) un Oļegs Zakamennijs (1914-1968); tēlnieki Ļ. Bukovskis, J. Zariņš, О. Skarainis
 tirdzniecības centrs Imantā-4 (1976)
 Rīgas domes Austrumu izpilddirekcija Daugavpils ielā (1978) 
 Imanta Sudmaļa piemineklis Liepājā (1978)
 Aleksandra Čaka piemineklis Ziedoņdārzā (1981, tēlniece Lūcija Žurgina)

 Apbalvojumi un pagodinājumi 
 Ļeņina prēmija (1970) par Salaspils memoriālā ansambļa izveidi

 Literatūra 
 Māksla un arhitektūra biogrāfijās. 2. sēj. Rīga: Latvijas enciklopēdija, 1996. 151. lpp.

 Atsauces 

Kategorija:Latvijas arhitekti
Kategorija:Rīgas Meža kapos apbedītie
Kategorija:1925. gadā dzimušie
Kategorija:2012. gadā mirušie
Kategorija:Daugavpilī dzimušie
Kategorija:Rīgas Tehniskās universitātes darbinieki
Kategorija:Ļeņina prēmijas laureāti